open-index/open-wikipedia-markdown huggingface dataset:
Kon-Tiki (elokuva)

**Kon-Tiki** on historiallinen draamaelokuva vuodelta 2012. Sen ovat ohjanneet Joachim Rønning sekä Espen Sandberg, ja käsikirjoittanut Petter Skavlan. 

Elokuva pohjautuu tutkimusmatkailija Thor Heyerdahlin vuonna 1947 tekemään tutkimusmatkaan ja hänen siitä kirjoittamaansa kirjaan. *[[Kon-Tiki]]* oli Heyerdahlin aluksen nimi.

Elokuva on kansainvälinen yhteistuotanto Norjan, Tanskan, Saksan, Ruotsin sekä Yhdistyneen kuningaskunnan välillä, ja se kuvattiin pääasiassa Maltalla. Elokuvasta kuvattiin poikkeuksellisesti kaksi versiota; alkuperäinen norjankielinen sekä englanninkielinen kansainväliselle yleisölle.

## Ehdokkuudet

*Kon-Tiki* oli ehdolla parhaan vieraskielisen elokuvan kategoriassa sekä Oscar-gaalassa että myös Golden Globe -gaalassa, ensimmäisenä norjalaisena elokuvana kautta aikojen. Oscar-ehdokkuus oli maan elokuvien viides.

Heyerdahlin retkestä oli tehty aiemmin vuonna 1950 dokumenttielokuva, joka voitti parhaan dokumenttielokuvan Oscarin.

## Aiheesta muualla
*
Ramechhapin piirikunta

**Ramechhapin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä. Piirikunnan keskustaajama Manthali sijaitsee linnuntietä noin 82 kilometriä pääkaupunki Kathmandusta itäkaakkoon. 

Vuoristoinen piirikunta rajautuu pohjoisessa Dolakhan, idässä Solukhumbun ja Okhaldhungan, etelässä Sindhulin ja lännessä Kavrepalanchokin piirikuntaan.
 
Ramechhapissa asui vuonna 2011 yhteensä 202&nbsp;646 ihmistä 43&nbsp;910 perhekunnassa. Piirikunnan pinta-ala on 1&nbsp;546 neliökilometriä ja väestötiheys 131 as./km2. Vuonna 2011 asutukseltaan hajanaisessa vuoristoisessa piirikunnassa ei ollut kaupunkeja. Hallintokeskus on Manthalin taajama (kyläkomitea, VDC; jossa oli 2&nbsp;018 taloutta, 7&nbsp;569 as., 2011). Joulukuussa 2014 piirikuntaan muodostettiin kaksi kaupunkia: Manthali ja Ramechhap. Vuonna 2014 Nepalissa muodostetuille kaupungeille oli tyypillistä, että niihin yhdistettiin vierekkäisiä kylä(kehitys)komiteoita niin, että (syrjäseuduilla) kaupungin väkiluvuksi saatiin yli 10&nbsp;000.

Luonnonmaantieteellisesti piirikunta ryhmitellään yleensä Nepalin Keskisen kumpuvyöhykkeen osaksi. Maastoltaan monimuotoiselle piirikunnalle on tehty myös tarkempi jako eri kasvillisuusvyöhykkeisiin.

Ramechhapin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. YK:n arviointielimen 4. toukokuuta 2015 päiväämän yhteenvedon mukaan, maanjäristys vaikutti oleellisesti 55 prosenttiin piirikunnan asukkaista (yli 112&nbsp;000 ihmistä humanitaarisen avun tarpeessa).


Ramechap, Nepal 03.jpg|Ramechhapin keskustaajama Manthali läheiseltä vuorelta nähtynä.
Ramechap, Nepal 15.JPG|Keskustaajama Manthali. Tamakoshijoen rannassa on noin 0,5 kilometrin pienlentokenttä.
Ramechap, Nepal 07.JPG|Viljelyksiä alangolla.
Ramechap, Nepal 06.JPG|Vuoristotietä.
Ramechap, Nepal 05.JPG|Silta Manthalin taajaman luona.


## Lähteet

## Aiheesta muualla
Sindhulin piirikunta

**Sindhulin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä. Piirikunnan keskuskaupunki Kamalamai sijaitsee linnuntietä 81 kilometriä pääkaupunki Kathmandusta itäkaakkoon. 

Piirikunta rajautuu pohjoisessa Kavrepalanchokin, Ramechhapin ja Okhaldhungan, idässä Udayapurin, etelässä Dhanusan, Mahottarin ja Sarlahin sekä lännessä Makwanpurin piirikuntaan.

Sindhulissa asui vuonna 2011 yhteensä 296&nbsp;192 ihmistä 57&nbsp;581 perhekunnassa. Piirikunnan pinta-ala on 2&nbsp;491 neliökilometriä ja väestötiheys 119 as./km2. Piirikunnan keskuskaupunki on Kamalamai (aiemmalta nimeltään *Sindhulimadi*, 9&nbsp;304 taloutta, 39&nbsp;413 as., 2011). Se on monen muun nepalilaisen kumpu- ja vuoristovyöhykkeen kaupunkiaseman saaneen hallinnollisen alueen tavoin jakaantunut useaan maantieteellisesti erilliseen asutustaajamaan.

Ekologis-hallinnollisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 13,7&nbsp;% sisällytetään alempaan trooppiseen, 61,7&nbsp;% ylempään trooppiseen, 23,6&nbsp;% subtrooppiseen ja 0,5&nbsp;% lauhkeaan kasvillisuusvyöhykkeeseen sekä 0,5&nbsp;% vesistöihin.

Sindhulin piirikunta kärsi merkittäviä vahinkoja 25. huhtikuuta 2015 sattuneen maanjäristyksen ja sen 12. toukokuuta sattuneen voimakkaan jälkijäristyksen johdosta. 


Bijayachap, sindhuli. nepal.jpg|Maaseutumaisemaa (Bijayachap), Sindhulin piirikunnasta.
SINDHULI.jpg|Rakennuksia ja metsältä raivattuja, pengerrettyjä peltoja, Sindhulin piirikunta.
Sindhuli Bazaar.JPG| Kylä, Sindhulin piirikunta.
Sindhuli madi.jpg|Linja-autoaseman ympäristöä, Kamalamai, Sindhulin piirikunta.


## Lähteet

## Aiheesta muualla
Okhaldhungan piirikunta

**Okhaldhungan piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Piirikunnan keskustaajama Okhaldhunga sijaitsee linnuntietä noin 125 kilometriä pääkaupunki Kathmandusta itäkaakkoon.

Vuoristoinen piirikunta rajautuu pohjoisessa Solukhumbun, idässä Khotangin, etelässä Udayapurin sekä lännessä Sindhulin ja Ramechhapin piirikuntiin.

Okhaldhungassa asui vuonna 2011 yhteensä 147&nbsp;984 henkeä 32&nbsp;502 perhekunnassa. Piirikunnan pinta-ala on 1&nbsp;074 neliökilometriä ja väestötiheys 138 as./km2. Piirikunnassa ei ollut kaupunkeja vuonna 2011, mutta keskustaajamana toimi Okhaldhungan kylä(kehitys)komitean (VDC) taajama (1&nbsp;358 taloutta, 4&nbsp;963 as., 2011). Okhaldhungan kyläkomitean asutustaajamat sijaitsevat vuorella (korkeus 1&nbsp;300-1&nbsp;460 mpy). Toukokuussa 2014 Okhaldhungan piirikuntaan muodostettiin hallinnollisesti sen ensimmäinen kaupunki Siddicharan, johon yhdistettiin useita kyläkomiteoita (VDC) 10&nbsp;000 asukkaan vähimmäiskoon aikaansaamiseksi.

Ekologis-hallinnollisesti piirikunta ryhmitellään osaksi Nepalin Itäistä kumpuvyöhykettä. Tarkemmassa jaottelussa piirikunnasta 22,2&nbsp;% luokitellaan ylempään trooppiseen, 51,1&nbsp;% subtrooppiseen, 24,2&nbsp;% lauhkeaan ja 2,1&nbsp;% subalpiiniseen kasvillisuusvyöhykkeeseen sekä 0,5&nbsp;% vesistöihin kuuluvaksi.

Okhaldhunga oli yksi pahoin kärsineistä piirikunnista 25. huhtikuuta 2015 sattuneessa maanjäristyksessä. YK:n arviointielimen 4. toukokuuta 2015 päiväämän yhteenvedon mukaan maanjäristys vaikutti oleellisesti 23 prosenttiin piirikunnan asukkaista (yli 34&nbsp;000 ihmistä humanitaarisen avun tarpeessa).


Khiji-village.jpg|Khijin kylä, Okhaldhungan piirikunta.
Khiji2agriculture.jpg|Pellon kyntämistä, Khijin kylä, Okhaldhungan piirikunta.
Okaldhunga_(3).JPG|Maisemaa Okhaldhungan piirissä, huomaa pengerviljely vuoren rinteellä.
Okhaldhunga, Nepal.jpg|Taajama-asutusta, Okhaldhunga.


## Lähteet

## Aiheesta muualla
Jaish al-Fatah

**Jaish al-Fatah** on maaliskuussa 2015 perustettu Syyrian hallitusta vastaan taistelevien ryhmittymien liittouma. Siihen kuuluvat muun muassa islamistijärjestöt kuten al-Nusran rintama ja Ahrar al-Sham, sekä muita maltillisempia järjestöjä. 

Liittouma on vallannut alueita Idlibin maakunnassa mukaan lukien maakunnan samannimisen pääkaupungin maaliskuun lopulla 2015. Idlibin valloitukseen osallistui arviolta noin 6&nbsp;000 kapinallista ja heistä noin 1&nbsp;200 al-Nusrasta. Noin kuukausi Idlibin kukistumisen jälkeen liittouma valtasi tärkeän Jisr al-Shughurin kaupungin ja eteni Bašar al-Assadin tärkeällä tukialueella alaviittien sydänalueella Latakian maakunnassa. Liittouma on taistellut hallitusta vastaan myös Aleppossa, jossa sen vastustajana oli lisäksi Isis.

Onnistuneiden operaatioiden taustalla uskotaan olevan entistä kiinteämpi yhteistyö eri kapinallisryhmittymien välillä, sekä Qatarista, Saudi-Arabiasta ja Turkista saatu apu.

## Lähteet
Solukhumbun piirikunta

**Solukhumbun piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Piirikunta on tunnettu erityisesti sen pohjoisosassa, Kiinan rajalla sijaitsevista korkeista vuoristaan (kuten Mount Everest, Lhotse ja Makalu). Piirikunnan hallintokeskus, Sallerin kylätaajama, sijaitsee linnuntietä noin 128 kilometriä Nepalin pääkaupunki Kathmandusta itään.

Vuoristoinen piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat idässä Sankhuwasabhan ja Bhojpurin, etelässä Khotangin ja Okhaldhungan sekä lännessä Ramechhapin ja Dolakhan piirikunnat.

Solukhumbun piirikunnassa asui vuonna 2011 yhteensä 105&nbsp;886 ihmistä 23&nbsp;785 perhekunnassa. Piirikunnan pinta-ala on 3&nbsp;312 neliökilometriä ja väestötiheys 32 as./km2. Vuonna 2011 piirikunnassa ei ollut kaupunkeja. Keskustaajama oli tuolloin Sallerin kylä(kehitys)komitea (1&nbsp;682 taloutta,  6&nbsp;590 as., 2011). Sallerin kyläkomitean alueelle kuului useita vuoristokyliä 2&nbsp;200–3&nbsp;005 metrin korkeudella merenpinnasta. Joulukuussa 2014 uutisoitiin piirikunnan ensimmäisen kaupungin, Dhudhkundan muodostamisesta. Haluttu, vähintään 10&nbsp;000 asukkaan väkiluku hajanaiselle kaupungille saatiin yhdistämällä hallinnollisesti useita vuoristokyläkomiteoita (VDC) kaukana toisistaan sijaitsevine kylineen yhdeksi paikallishallinnolliseksi kokonaisuudeksi.

Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 0,7&nbsp;% sisällytetään ylempään trooppiseen, 9,3&nbsp;% subtrooppiseen, 20,6&nbsp;% lauhkeaan, 16,6&nbsp;% subalpiiniseen ja 28,3&nbsp;% alpiiniseen kasvillisuusvyöhykkeeseen sekä 24,4&nbsp;% ylempään vuoristovyöhykkeeseen (nival zone).

Solukhumbun piirikunta kuuluu 25. huhtikuuta 2015 sattuneen maanjäristyksen vahinkoalueisiin. Länsimaissa uutisoitiin järistyksen jälkeen lähinnä turisteja, Mount Everestin vuorikiipeilijöitä ja heidän oppaitaan surmanneista lumivyöryistä, mutta merkittäviä järistystuhoja tapahtui myös muualla piirikunnassa. 


Everest, Lhotse and Makalu from Gokyo Ri.jpg| Maailman huippuja, Solukhumbun piirikunta: Mount Everest, Lhotse ja Makalu.
Lukla airport 2010.JPG| Luklan lentoasemaa ja sen runsaan 500 metrin kiitotie Mount Everestin lähistöllä.
Namche bazar.jpg| Namchen kylä pohjoisessa Solukhumbun piirikunnassa, taustalla Mount Kungde.
NamcheBazar1.jpg|Namche, kylä (3&nbsp;440&nbsp;m merenpinnasta).
Khumjung.jpg| Khumjung, kylä (3&nbsp;780&nbsp;m merenpinnasta) Solukhumbun piirikunnassa.


## Lähteet

## Aiheesta muualla
Kakojärvi

**Kakojärvi** eli **Kakonlampi** on Varsinais-Suomessa Laitilan 	Malkolla sijaitseva järvi, joka kuuluu Sirppujoen vesistöön.

## Maantiede
Järven pinta-ala on 1,5 hehtaaria ja se on 200 metriä pitkä ja 100 metriä leveä. Siihen laskee lähinnä Kakosuon ojat. Järven laskuoja lähtee järven pohjoisrannalta ja se yhtyy ojien verkkoon, joka laskee 3,3 kilometrin päässä Sirppujoen latvahaaraan eli Malvonjokeen. Järvellä on 480 metriä rantaviivaa ja sen ranta on suota, jota ympäröi kallio- ja moreenipohjainen metsämaasto. Sen rannat ovat rakentamattomia.

## Lähteet
IPhone 5c

**iPhone 5c** on Applen suunnittelema ja markkinoima älypuhelin, joka julkaistiin 20. syyskuuta vuonna 2013. Se on iPhone 5:n pohjalta kehitelty halvempi versio, jota on saatavilla monissa eri väreissä.

## Lähteet
Haakon Tranberg

**Haakon Werner Tranberg** (2. maaliskuuta 1917 – 24. huhtikuuta 1991) oli norjalainen pikajuoksija. Tranbergin uran suurimmat saavutukset olivat EM-hopeamitalit 100 metrin ja 200 metrin juoksuista Oslon kotikisoista vuonna 1946. Lisäksi hän voitti urallaan Norjan mestaruuden 100 metrillä vuosina 1939, 1946 ja 1947, 200 metrillä vuosina 1939 ja 1946 sekä pituushypyssä vuosina 1946 ja 1947.

Tranbergin seurana oli koko hänen uransa ajan Kristiansands IF.

## Lähteet
Kaurjärvi

**Kaurjärvi** eli **Kaurajärvi**  on Varsinais-Suomessa Laitilan Malkolla oleva järvi, joka kuuluu Sirppujoen vesistöön.

## Maantiede
Järven pinta-ala on 2,8 hehtaaria ja se on 400 metriä pitkä ja 100 metriä leveä. Siihen laskee yksi metsäoja ja sen oma laskuoja, joka lähtee järven pohjoispäästä, on 3,0 kilometriä pitkä. Laskuoja laskee Malvonjokeen eli Sirppujoen latvajokeen. Järvellä on 820 metriä rantaviivaa ja sen ranta on pääosin kallio- ja moreenipohjaista metsämaastoa, joka on suostunutta. Rannoille on rakennettu alle kymmenen loma-asuntoa, joille johtaa tiet Laitilasta.

## Lähteet
Houkonjärvi

**Houkonjärvi** on Varsinais-Suomessa Laitilan Haarolla oleva järvi, joka kuuluu Sirppujoen vesistöön.

## Maantiede
Järven pinta-ala on 8,3 hehtaaria ja se on 300 metriä pitkä ja 150 metriä leveä. Järven rannat ovat umpeenkasvamisen vuoksi soistuneita. Järveen laskee pari pelto-ojaa ja metsäoja. Järven luusua sijaitsee järven luoteisrannalla, josta saa alkunsa 1,1 kilometriä pitkä Houkonjärvenoja. Järvellä on 1,3 kilometriä rantaviivaa ja sen ranta on pääosin avosuota. Rannat ovat rakentamattomia.

## Historia
Järvi on piirretty näkyviin Kalmbergin kartastoon ja siinä se on pitempi kuin Pahkajärvi ja yhtä pitkä kuin Hepojärvi. Nykyinen järvi on Pahkajärvestä enää murto-osan pituinen, joten järven pintaa on laskettu.
## Lähteet
Neptun-luokka

**Neptun-luokka** oli Ruotsin merivoimien kolmen vuonna 1943 valmistetun sukellusveneen muodostama alusluokka.

## Alukset

## Lähteet
*
*

### Viitteet
Trifluorimetaanisulfonihappoanhydridi

**Trifluorimetaanisulfonihappoanhydridi** (C2S2O5F6) on orgaaninen yhdiste ja trifluorimetaanisulfonihapon anhydridi. Yhdistettä käytetään orgaanisissa synteeseissä.

## Ominaisuudet
Huoneenlämpötilassa trifluorimetaanisulfonihappoanhydridi on väritöntä ja voimakkaasti syövyttävää nestettä. Yhdiste ei liukene veteen, mutta reagoi hitaasti vedessä hydrolysoituen trifluorimetaanisulfonihapoksi. Se reagoi helposti polaaristen yhdisteiden kanssa, esimerkiksi alkoholien kanssa muodostuu triflaattiestereitä ja ammoniakin kanssa muodostuu trifluorimetaanisulfonamidia. Tetrahydrofuraani polymeroituu trifluorimetaanisulfonihappoanhydridin vaikutuksesta.

## Valmistus ja käyttö
Trifluorimetaanisulfonihappoanhydridiä valmistetaan kuumentamalla trifluorimetaanisulfonihappoa tai sen monohydraattia fosforipentoksidin tai fosforipentasulfidin läsnä ollessa.

Trifluorimetaanisulfonihappoanhydridiä käytetään trifluorimetaanisulfonyyliryhmän sisältävien yhdisteiden kuten triflaattiestereiden ja -amidien valmistamiseen. Lisäksi se katalysoi esteröinti- ja Friedel–Crafts-asylointireaktioita katalysoimalla asyliumionin muodostumista haposta. Se katalysoi myös Pummerer-toisiintumisia, aktivoi amidien pelkistymistä amiineiksi, toimii dehydraavana reagenssina ja sitä käytetään myös hiilihydraattikemiassa sokerijohdannaisten syntetisointiin.

## Lähteet
Steve Reich: WTC 9/11, Mallet Quartet, Dance Patterns

**Steve Reich: WTC 9/11, Mallet Quartet, Dance Patterns** on yhdysvaltalaisen jousikvartetti Kronos Quartetin, Mallet Quartetin ja Dance Patternsin albumi ja DVD, joka julkaistiin vuonna 2011 levymerkillä Nonesuch. DVD sisältää Mallet Quartetin esityksen.

## Kappaleet
Kaikki sävellykset Steve Reich.
;WTC 9/11, for string quartet and prerecorded tape
#  
#  
# 
;Mallet Quartet 
#  
#  
#  
; –
#  

## Kokoonpano
* Kronos Quartet (1–3)
* Mallet Quartet (4–6)
* Dance Patterns (7) 

## Arvostelut
* AllMusic: 

## Lähteet

## Aiheesta muualla
* ''Steve Reich: WTC 9/11, Mallet Quartet, Dance Patterns'' discogs.com -sivustolla
Funktio (sisustusliike)

**Funktio** oli Helsingissä vuosina 1968–2011 toiminut sisustusliike, joka oli erikoistunut italialaisten designhuonekalujen, -valaisinten ja pientavaroiden maahantuontiin ja vähittäismyyntiin. Suurimmillaan Funktiolla oli kaksi myymälää, Vanhan kirkon puiston laidalla Lönnrotinkadulla sekä Fredrikinkadulla.

Funktion perusti sisustusarkkitehti ja toisen polven huonekalukauppias Alli Syvänoja (1929–2014), joka omisti 1960-luvulla kaksi huonekaluliikettä. Niistä toiseen, Fredrikinkadulla sijainneeseen, hän perusti 1968 modernia italialaismuotoilua esitelleen Funktio-osaston, joka eriytyi pian omaksi liikkeekseen.

Funktion valikoimiin kuului muun muassa Alessin pientavaroita, Artemiden valaisimia sekä B&B Italian ja Cassinan huonekaluja. 1980-luvun loppupuolella Funktiossa järjestettiin muun muassa värikästä postmodernismia edustaneen Memphis-ryhmän ja valaisinsuunnittelija Ingo Maurerin näyttelyt. Funktion asiakaskuntaa olivat varakkaat yksityisasiakkaat, arkkitehdit, yritysten pääkonttorit ja mainostoimistot. Syksyllä 1989 Funktio avasi keskustamyymälää suuremman projektimyyntinäyttelytilan Lauttasaareen.

Suomen 1990-luvun alun laman alkuhetkillä 1991 Alli Syvänoja myi Funktion Anita ja Mikael Ruolalle, jotka jatkoivat toimintaa vuoteen 2011 saakka.

## Lähteet
Music of Vladimir Martynov

**Music of Vladimir Martynov** on yhdysvaltalaisen jousikvartetti Kronos Quartetin albumi, joka julkaistiin vuonna 2012 levymerkillä Nonesuch. Levyllä kuullaan yhdysvaltalaisen Vladimir Martynovin teoksia.

## Kappaleet
Kaikki sävellykset Vladimir Martynov.
#  
#  
## 
## 
#  

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello (2,3)

## Arvostelut
* AllMusic: 

## Lähteet

## Aiheesta muualla
* ''Music of Vladimir Martynov'' discogs.com -sivustolla
HMS Stickleback

**HMS Stickleback** (viirinumero X51) oli Britannian kuninkaallisen laivaston Stickleback-luokan minisukellusvene.

## Valmistus

Alus tilattiin syyskuussa 1951 Vickers Armstrongilta Barrow-in-Furnessista. Valmistus eteni hitaasti, ja alus laskettiin vesille vasta 1. lokakuuta 1954 nimellä *X51.* Alus nimettiin joulukuussa 1954 *HMS Sticklebackiksi*.

## Palvelus
Alus myytiin vuonna 1958 Ruotsin merivoimille, joka vastaanotti 15. heinäkuuta aluksen. Alus nimettiin *HMS Spiggeniksi,* ja sitä käytettiin ensisijaisesti hyökkäyssukeltajien kouluttamiseen. Alus poistettiin alusluettelosta 27. tammikuuta 1970, ja se palautettiin vuonna 1977 Britteinsaarille, missä se kunnostettiin Gosportissa Submarine Museumissa. 

## Lähteet
*
*
*
*

### Viitteet
K.C. Salainen agentti

**K.C. Salainen agentti** (*K.C. Undercover*) on yhdysvaltalainen nuorten tilannekomediasarja, jonka pääosassa on Zendaya. Sarja alkoi Disney Channel -kaapelikanavalla 18. tammikuuta 2015. Suomessa Disney Channel aloitti sarjan esittämisen saman vuoden huhtikuussa.

## Juoni

Zendaya näyttelee sarjassa 16-vuotiasta *K.C. Cooperia*, joka saa tietää vanhempiensa olevan hallitukselle työskenteleviä vakoojia. He alkavat myös kouluttaa tyttärestään hallituksen salaista agenttia, joka hoitaa tehtäviä maansa pelastamiseksi. K.C. soluttautuu salaisia tehtäviään varten ja pysäyttää rikolliset, mutta joutuu tasapainottelemaan elämäänsä koulun, parhaan ystävän, sekä uuden huippusalaisen työn välillä.

## Näyttelijät

## Tuotanto
Vuonna 2013 esituotantovaiheessa sarjan nimenä oli "*Super Awesome Katy*". Toukokuussa 2014 Disney Channel tilasi sarjan ensimmäisen kauden ja samalla ilmoitti sen uudeksi nimeksi "K.C. Undercover". 27 jakson pituinen ensimmäinen kausi julkaistiin Disney Channel -kaapelikanavalla 18. tammikuuta 2015.

Toukokuussa 2015 Disney Channel ilmoitti tilanneensa sarjaan toisen tuotantokauden, jonka esittäminen alkoi 1. maaliskuuta 2016.

People-lehti uutisoi elokuussa 2016, että kolmas kausi on jo tilattu.

## Lähteet

## Aiheesta muualla
*
Stefano Sturaro

**Stefano Sturaro** (s. 9. maaliskuuta 1993 Sanremo) on italialainen jalkapalloilija, joka edustaa Serie A:ssa pelaavaa Genoaa. Hän kuului viisi vuotta Juventuksen miehistöön ja pelasi tuona aikana myös lainalla Genoassa ja portugalilaisessa Sportingissa. Oikeajalkainen Sturaro on pelipaikaltaan keskikenttäpelaaja.

## Ura
### Seurajoukkueura
Sturaron kasvattajaseura on Genoa CFC, jonka paidassa Serie A:ssa hän debytoi elokuussa 2013 Internazionalea vastaan. Kaudella 2012–2013 hän kävi lainalla Serie B:n Modena FC:ssä, jossa hän pelasi kahdeksan ottelua. Genoassa Sturarolle kertyi otteluita 16. 

Heinäkuussa 2014 Sturaro siirtyi Serie A:n hallitsevan mestarin, Juventuksen riveihin. Seuraavana päivänä hän kuitenkin palasi takaisin vanhaan seuraansa Genoaan lainasopimuksella, joka päättyi helmikuussa 2015 ja Sturaro palasi Juventukseen. Hän debytoi seuran paidassa seuraavassa kuussa US Palermoa vastaan. Huhtikuussa 2015 Sturaro teki Mestareiden liiga -debyyttinsä tulemalla vaihdosta kentälle puolivälierien ensimmäisessä osaottelussa AS Monacoa vastaan. Välierien ensimmäisessä osaottelussa toukokuussa Real Madridia vastaan Sturaro oli avauksessa. Ensimmäisen maalinsa Serie A:ssa Sturaro teki niin ikään toukokuussa SSC Napolia ja juhli kauden 2014–2015 jälkeen Serie A:n mestaruutta.

### Maajoukkueura
Sturaro on pelannut Italian alle 18-, 19- ja 21-vuotiaiden maajoukkueissa. Hän kuului Italian joukkueeseen alle 21-vuotiaiden EM-kilpailuissa 2015. A-maajoukkueessa hän pelasi ensimmäisen kerran kesäkuussa 2016 Suomea vastaan ja pelasi myös kolmessa ottelussa saman vuoden EM-kilpailuissa.

## Lähteet
Espanja–Suomi-jalkapallomaaottelu 2013

Suomen jalkapallomaajoukkue ja Espanjan jalkapallomaajoukkue kohtasivat karsintaottelussa vuoden 2014 MM-kilpailuihin kahdesti. Ensimmäinen ottelu käytiin Gijónissa, El Molinón-stadionilla 22. maaliskuuta 2013. Ottelua oli saapunut katsomaan paikan päälle 27 637 katsojaa. Ottelu päättyi yllättäen tasan 1-1.

## Taustaa
Espanjan joukkue oli FIFA-rankingin ykkösenä ennen ottelua, kun taas Suomi oli vasta sijalla 87. Espanjaa pidettiin siis ennen ottelua selvänä ennakkosuosikkina. Ottelu pelattiin Gijónissa, Espanjassa, pelipaikkana oli Sporting Gijónin kotistadion El Molinón. Ottelun tuomitsi romanialainen Ovidiu Hațegan. Espanjan valmentajana toimi Vicente del Bosque ja Suomen valmentajana Mixu Paatelainen.

## Ottelu
Ottelu oli ensimmäisen puoliajan jälkeen tilanteessa 0-0. Ensimmäisellä puoliajalla parhaimmat paikat osuivat Espanjalle. Kun toista puoliaikaa oli pelattu neljä minuuttia, Sergio Ramos puski David Silvan antaman kulmapotkun maaliin. Suomi tuli tasoihin reilut kymmenen minuuttia ennen peliajan päättymistä. Alexander Ring syötti keskelle Teemu Pukille, joka iski pallon lähietäisyydeltä ohi Victor Valdesin. Ottelu päättyi 1-1, vaikka pallonhallinta oli Espanjalle 67-33 ja laukaukset maalia kohti 6-1.

## Ottelun jälkeen
Suomen yllättävää tasapeliä alettiin kutsua ottelun jälkeen *Gijónin ihmeeksi*. Idols-finalisti Ali Elkharam teki ottelusta samannimisen laulun. Teemu Pukin tasoitusmaali palkittiin vuoden 2014 Suomen urheilugaalassa vuoden sykähdyttävimpänä urheiluhetkenä.

## Lähteet
HMS Najad (Nj)

**HMS Najad** (runkonumero Nj) oli Ruotsin laivaston Neptun-luokan sukellusvene.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1942. Se laskettiin vesille saman vuoden lopulla 26. syyskuuta ja liitettiin laivastoon 15. heinäkuuta 1943.

## Palvelus
Alus modernisoitiin 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.

## Lähteet
*
*

### Viitteet
Valkkisjärvi (Laitilan Leinmäki)

**Valkkisjärvi** on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.

Laitilassa on toinenkin Valkkisjärvi.

## Maantiede
Järven pinta-ala on 12 hehtaaria ja se on 600 metriä pitkä ja 300 metriä leveä. Siihen laskee vieresten soiden ojia, joista yksi tuo Lapsjärven vesiä. Järven luusua sijaitsee järven pohjoisrannalla, josta saa alkunsa 1,3 kilometriä pitkä laskuoja Pahkajärveen.

Järvellä on 1,7 kilometriä rantaviivaa ja sen ranta on pääosin kallio- ja moreenipohjaista metsämaastoa, joka on paikoin soistunutta. Rannat ovat avosuota ja niille on rakennettu kaksi loma-asuntoa, joille johtaa tiet Laitilasta. Luusuan lähellä sijaitsee pieni saari.

## Luonnontila
Järvi on säilynyt lähes luonnontilaisena.

## Lähteet
Pahkajärvi (Laitila)

**Pahkajärvi** on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.

## Maantiede
Järven pinta-ala on 24 hehtaaria ja se on 900 metriä pitkä ja 300 metriä leveä. Siihen laskee kahdeksan suo- tai metsäojaa, joista yksi tuo Valkkisjärven ja Lampsjärven vedet. Järven luusua sijaitsee järven pohjoisrannalla, josta saa alkunsa 3,8 kilometriä pitkä Pahkajärvenoja, joka yhtyy Malvanjokeen.

Järvellä on 2,2 kilometriä rantaviivaa ja sen ranta on puoliksi suota ja puoliksi kallio- ja moreenipohjaista metsämaastoa. Itä- ja pohjoisrannoille on rakennettu loma-asuntoja, joille johtaa tiet Laitilasta.

## Lähteet
HMS U1

**HMS U1** oli Ruotsin laivaston U1-luokan rannikkosukellusvene (.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1940. Alus laskettiin vesille 14. kesäkuuta 1941 ja liitettiin laivastoon 27. toukokuuta 1942.

## Palvelus
Alus poistettiin palveluksesta 1. heinäkuuta 1960, jolloin se siirrettiin koealukseksi. Alus myytiin 1969 Karlskronaan romutettavaksi.

## Lähteet
*
*

### Viitteet
Ilona Jokinen

**Ilona Jokinen** (s. 1981 Lahti) on suomalainen sopraano oopperalaulaja. Suoritettuaan alemman korkeakoulututkinnon laulussa Helsingin ammattikorkeakoulu Stadiassa hän haki Sibelius-Akatemiaan opiskelemaan oopperaa ja liediä ja valmistui vuonna 2009. Vuonna 2006 Jokinen esiintyi Savonlinnan oopperajuhlissa ja syksyllä 2007 Suomen kansallisoopperassa.

Jokinen sai yhdessä Asta Lötjösen kanssa jaetun Eero Rantalan rahaston toisen palkinnon Erkki Melartin -kamarimusiikkikilpailuiden lied-duo-sarjassa vuonna 2004.

## Lähteet
* ilonajokinen.com

### Viitteet
Suomi-sarjan kausi 2015–2016

**Kausi 2015–2016** on jääkiekon Suomi-sarjan 17. kausi. Kaudella pelaa 15 joukkuetta. Uusia joukkueita ovat II-divisioonasta nousseet AIK, D-Kiekko, Karhu HT, Kiekkokopla ja VG-62. Edelliskauden joukkueista HC Satakunta luopui sarjapaikastaan ja Red Ducks putosi karsinnoissa. Myös HC Vantaan (aikaisemmin K-Vantaa Itä) oli tarkoitus pelata Suomi-sarjassa, mutta se luopui paikastaan ja jatkaa II-divisioonassa.

## Joukkueet

## Runkosarja
Runkosarjassa pelattiin 15 joukkueen kaksinkertainen sarja. Lisäksi pelattiin kolmessa neljän joukkueen lohkossa kaksinkertaiset välisarjat ja yhdessä kolmen joukkueen lohkossa kolminkertainen välisarja.

Välisarjat:
*AIK, IPK, JHT, Kiekkokopla
*D-Kiekko, KOOVEE, PYRY, S-Kiekko
*Hunters, Ketterä, KJT
*FPS, HCIK, Karhu HT, VG-62

Tämän lisäksi kolmen joukkueen välisarjalohkossa pelattiin ylimääräinen kierros ja muut joukkueet pelasivat kaksi ottelua seuraavin parein:
*AIK - JHT
*D-Kiekko - S-Kiekko
*IPK - Kiekkokopla
*Karhu HT - FPS
*HCIK - VG-62
*KOOVEE - PYRY

Kokonaisottelumääräksi tuli 36 ottelua.

### Sarjataulukko
PYRYltä ja Kiekkokoplalta vähennetty 3 pistettä.

### Pistepörssi

### Maalivahtien torjuntapörssi
Vähintään 1/3 otteluista

## Pudotuspelit
Suomi-sarjan pudotuspeleihin pääsi kahdeksan joukkuetta. Puolivälierät ja välierät pelattiin paras kolmesta -järjestelmällä, kotietu oli runkosarjassa paremmin sijoittuneella. Loppuottelu ja pronssiottelu pelattiin yksiosaisena. Loppuottelun voittaja nousi suoraan Mestikseen ja häviäjä kohtasi karsinnoissa Mestiksen 12. sijoittuneen joukkueen. Pronssiottelun voittaja kohtasi Mestiksen 11. sijoittuneen.

Mikäli Mikkelin Jukurit ei olisi noussut SM-liigaan, loppuottelun voittaja olisi kohdannut Mestiksen 12. sijoittuneen joukkueen ja häviäjä Mestiksen 11. sijoittuneen. Lisäksi pronssiottelua ei olisi pelattu.

### Puolivälierät

### Välierät

### Loppuottelu

### Pronssiottelu

### Pistepörssi

### Maalivahtien torjuntapörssi
Vähintään 1/3 otteluista

## Putoamiskarsinnat
Sijoille 12-15 runkosarjassa sijoittuneet joukkueet pelasivat neljän joukkueen kaksinkertaisen alemman jatkosarjan, jonka kaksi viimeistä olisivat jatkaneet putoamiskarsintaan II-divisioonan joukkueita vastaan. Karsintojen toinen vaihe kuitenkin peruttiin, koska vain Riemu ja Titaanit olivat kiinnostuneita pelaamaan Suomi-sarjassa.

### 1. kierros

## Lähteet
Lampsjärvi

**Lampsjärvi** eli **Lamssinjärvi**  on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.

## Maantiede
Järven pinta-ala on 19 hehtaaria ja se on 750 metriä pitkä ja 300 metriä leveä. Siihen laskee kolme suo-ojaa. Järven luusua sijaitsee järven länsirannalla, josta saa alkunsa 1,3 kilometriä pitkä laskuoja Valkkisjärveen.

Järvellä on 2,0 kilometriä rantaviivaa ja sen ranta on pääosin suota, mutta itärantaan rajautuu  kallio- ja moreenipohjainen metsämaasto. Pohjoisessa sijaitsee Oromaansuo, joka on Iso-Hölön länsiosaa. Kaakoiskulmauksessa sijaitsee ainoa loma-asunto, jonne johtaa tiet Laitilasta.

## Lähteet
Connor Hellebuyck

**Connor Hellebuyck** (s. 19. toukokuuta 1993 Commerce, Michigan) on yhdysvaltalainen jääkiekkomaalivahti, joka pelaa NHL-seura Winnipeg Jetsissä. 193 senttimetriä pitkän ja 91 kilogrammaa painavan Hellebuyckin hanskakäsi on vasen.

## Ura
### Seurajoukkueura
Hellebuyck on Winnipeg Jetsin viidennen kierroksen 130. varaus vuoden 2012 varaustilaisuudesta. Huhtikuussa 2014 hän teki kaksisuuntaisen sopimuksen Jetsin kanssa. Hän pelasi koko kauden 2014-2015 Jetsin farmijoukkueessa, St. John’s IceCapsissa, AHL:ssä. Otteluita kertyi 58.

Lokakuussa 2023 Hellebuyck teki Jetsin kanssa seitsemän vuoden mittaisen ja yhteensä 59,5 miljoonan dollarin arvoisen jatkosopimuksen.

### Maajoukkueura

Hellebuyck debytoi Yhdysvaltain jääkiekkomaajoukkueessa vuonna 2014. Samana vuonna hän kuului maan MM-kokoonpanoon, muttei pelannut yhtään ottelua. Hellebuyck kuului Yhdysvaltain joukkueeseen myös vuoden 2015 MM-kilpailuissa, jossa hän torjui hyvillä peliesityksillään Yhdysvallat pronssille kahden vuoden tauon jälkeen.

2. maaliskuuta 2016, hänet valittiin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin. Hellebuyck edusti Yhdysvaltoja myös jääkiekon MM-kilpailuissa vuonna 2017.

 hän saavutti hopeaa. Milanon ja Cortinan talviolympialaisissa 2026 hän voitti kultaa.

## Lähteet
Rodman

**Rodman** on pääosin englanninkielisissä maissa käytössä oleva sukunimi. Joissain maissa Rodman voi olla myös miehen etunimi.

## Rodman sukunimenä
*David Rodman (s. 1983), slovenialainen jääkiekkoilija
*Dennis Rodman (s. 1961), yhdysvaltalainen koripalloilija
*Marcel Rodman (s. 1981), slovenialainen jääkiekkoilija
*Trinity Rodman (s. 2002), yhdysvaltalainen jalkapalloilija

## Rodman etunimenä
*Rodman Teltull (s. 1994), palaulainen pikajuoksija
Malijärvi

**Malijärvi** on Varsinais-Suomessa Laitilan Kivijärvellä oleva järvi, joka kuuluu Sirppujoen vesistöön. Järven vedenpintaa on laskettu useaan otteeseen.

## Maantieto
Järven pinta-ala on 9,6 hehtaaria ja se on 550 metriä pitkä ja 300 metriä leveä. Siihen laskee useita pelto-ojia ja metsäojia ja etelän suunnalta myös suo-ojia. Järven luusua sijaitsee järven etelärannalla, josta saa alkunsa 1,6 kilometriä pitkä suo-oja, joka yhdessä Kivijärven laskuojan kanssa muodostavat Malvonjoen pisimmän latvahaaran.

Järvellä on 1,6 kilometriä rantaviivaa ja sen ranta on pääosin avosuota, vaikka itärantaan rajautuu kallio- ja moreenipohjainen metsämaasto. Rannoille on Isolevonmäelle ja Viluniemeen rakennettu loma-asuntoja, joille johtaa tiet kantatieltä 43. Euran ja Laitilan välinen raja kulkee rannan myötäisenä järven itäpuolella. Raja on samalla Satakunnan ja Varsinaissuomen välinen raja.

## Historiallinen maantieto
Vuoden 1855–1856 Kalmbergin kartastossa järven nimeksi on kirjoitettu "Mallijärvi". Kartassa on kuvattu tilanne ennen järvenlaskua tai tilanne ensimmäisen järvenlaskun jäljiltä. Järvi oli tuolloin noin 2,5 kilometriä pitkä ja 800 metriä leveä. Järvellä oli pitkä selkä, joka alkoi nykyiseltä Isoperältä ja jatkui lähes Kivijärven laskuojalle saakka. Järven keskivaiheilta työntyi kaakkoon yli 700 metriä pitkä suora lahti, jota kutsutaan nykyään Vähäperäksi. Järvi vaikutti tuolloin olevan asumaton.

## Historia
Etelässä sijainneen Pitkäjärven järvenlaskulle haettiin lupa vuonna 1807 ja se toteutettiin vuonna 1816. Kivijärven ja Malijärven hanke toteutettiin samaan aikaan, mutta ennen vuotta 1819. Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, joka kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.

Tästä huolimatta vuonna 1841 torppari Daniel Johansson Laitilasta (nykyään Hinnerjoelta) peräsi lääninkonttorilta oikeutta saada järvenlaskun vesijättömaita itselleen. Toisen vesijättömaan riita-asian laittoi viereille talollinen Fredrik Lambo ja kumppanit vuonna 1849. Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.

Kyläläisten taloilla oli yhtäsuuret osuudet kuluihin ja tuloihin. Vesijätön maita käytettiin heinän kasvattamiseen. Niitetyt heinät ja vesiheinät huutokaupattiin karjankasvattajille. Vuonna 1922 haki A.K. Lunden lupaa vesijättömaan kuivattamiseen, mikä myönnettiin seuraavana vuonna. Suuren järven kuivattaminen on edelleen kesken.

## Luonnontila
Malijärven vesijättöalue ja itse järvi muodostavat luonnonsuojelualueen (LVO020057), joka kokonaisala on 103,37 hehtaaria ja vesiala 9,34 hehtaaria.

## Lähteet
* 
### Viitteet
Itä-Timorin presidentinvaalit 2002

**[[Itä-Timor]]in presidentinvaalit 2002** pidettiin 14. huhtikuuta 2002. Ne olivat ensimmäiset presidentinvaalit Itä-Timorissa.

## Tulokset
Lähde:

## Lähteet
Kuusankosken suuralue

**Kuusankosken suuralue** on suuralue Kouvolan kaupungissa. Se käsittää kokonaan vanhan Kuusankosken kaupungin alueet. Kuusankoskella oli vuonna 2023 noin 17 200 asukasta, suurin osa asukkaista asuu Kouvolan keskustaajaman alueella. Kuusankoski on Kouvolan väkiluvultaan toiseksi suurin ja pinta-alaltaan toiseksi pienin suuralue.

## Kaupunginosat
*Kuusankoski (21)
*Voikkaa (22)
*Kymintehdas (23)
*Pilkanmaa (24)
*Keltti (25)

## Tilastoalueet

Väkiluku on vuoden 2023 mukainen. 

## Väestö
### Väestönkehitys

Vuosien 1980-2008 väkiluvut koskee silloista Kuusankosken kaupunkia.

## Välimatkat
* Kouvolan keskusta: 7 km
* Koria: 8 km
* Valkeala: 15 km
* Utin lentokenttä: 19 km

## Lähteet
Arctic Circle Stars

**Arctic Circle Stars** eli **ACS** oli amerikkalaisen jalkapallon joukkue Rovaniemeltä. Joukkue oli toiminnassa vuosina 1990–2006, jolloin se oli maailman pohjoisin amerikkalaisen jalkapallon joukkue. Seura nousi Vaahteraliigaan voitettuaan I-divisioonan mestaruuden vuonna 1995. ACS pelasi liigassa vuosina 1996–2000. Parhaimmillaan ACS voitti kaksi SM-pronssia. 

## Lähteet
Harri Nykänen (jalkapalloilija)

**Harri Nykänen** (s. 4. helmikuuta 1994 Tornio) on suomalainen jalkapalloilija, joka edustaa kaudella 2015 Veikkausliigassa pelaavaa Rovaniemen Palloseuraa. Hän on pelipaikaltaan maalivahti.

Nykänen pelasi vuosina 2011–2013 TP-47:ssä Kakkosta yhteensä 13 ottelua. Kaudeksi 2014 hän siirtyi Veikkausliigassa pelaavaan RoPS:aan, muttei päässyt ensimmäisen kautensa aikana kertaakaan kentälle. Ensiesiintymisensä Veikkausliigassa Nykänen teki 12. huhtikuuta 2015, kun RoPS hävisi HJK:lle kotonaan 1–3.

## Lähteet
Ilnur Zakarin

**Ilnur Azatovitš Zakarin** (; s. 15. syyskuuta 1989 Naberežnyje Tšelny, Tatarstan) on venäläinen maantiepyöräilijä.

Zakarin voitti aika-ajon junioreiden Euroopan-mestaruuden 2007. Hän sai kahden vuoden kilpailukiellon jäätyään kiinni anabolisen steroidin methandienonen käytöstä heinäkuussa 2009.

Zakarin aloitti ammattilaisuransa Rusvelo-tallissa 2013. Hän voitti tuona vuonna aika-ajon Venäjän-mestaruuden. Hän siirtyi Katjuša-joukkueeseen 2015. Hän voitti Tour de Romandien 2015 kukistettuaan Simon Špilakin 17 sekunnilla. Hän voitti saman vuoden Italian ympäriajossa 11. etapin 53 sekunnin erolla Carlos Betancuriin. Ranskan ympäriajossa 2016 hän voitti Finhaut-Emossoniin päättyneen 17. etapin 55 sekunnin erolla Jarlinson Pantanoon. Hän voitti aika-ajon Venäjän-mestaruuden 2017. Italian ympäriajossa 2019 hän voitti Ceresole Realeen päättyneen 13. etapin 35 sekunnin erolla Mikel Nieveen. Hän siirtyi puolalaiseen CCC Teamiin vuodeksi 2020 ja viimeisiksi ammattilaisvuosikseen 2021–2022 Gazprom-RusVeloon.
 
## Saavutuksia

Lähteet: Cycling Archives, Pro Cycling Stats
;2007
:Aika-ajon junioreiden Euroopan-mestaruus
;2012
:GP Donetsk 1, voitto
:GP Adygei, kokonais- ja pistekilpailun sekä 2. ja 4. etapin voitto
:Baby Giro (nuorten Italian ympäriajo), pistekilpailun ja 5. etapin voitto
:Tour Alsace, 5. etapin (aika-ajo) voitto
;2013
:GP Adegyi, 1. etapin (aika-ajo) voitto
:Aika-ajon Venäjän-mestaruus
;2014
:GP Sotši, kokonaiskilpailun voitto
:GP Adygei, kokonaiskilpailun ja 1. etapin (aika-ajo) voitto
:Azerbaidžanin ympäriajo, kokonaiskilpailun voitto
:Slovenian ympäriajo, kokonaiskilpailussa toinen
:GP Beghelli, kolmas
;2015
:Tour de Romandie, kokonaiskilpailun voitto
:Italian ympäriajo, 11. etapin voitto
:Arctic Race of Norway, kokonaiskilpailussa kolmas
;2016
:Pariisi–Nizza, kokonaiskilpailussa neljäs, 6. etapin voitto
:Liège–Bastogne–Liège,  viides
:Tour de Romandie, kokonaiskilpailussa neljäs
:Italian ympäriajo, 6. ja 16. etapilla kolmas
:Ranskan ympäriajo, 17. etapin voitto
;2017
:Abu Dhabi Tour, kokonaiskilpailussa toinen
:Pariisi–Nizza-ajo, kokonaiskilpailussa kuudes
:Italian ympäriajo, kokonaiskilpailussa viides, 4., 14. ja 20. etapilla toinen
:Aika-ajon Venäjän-mestaruus
:Espanjan ympäriajo, kokonaiskilpailussa kolmas, 15. etapilla toinen
:MM-kilpailut, aika-ajossa 15:s
;2018
:Ranskan ympäriajo, kokonaiskilpailussa yhdeksäs
:Espanjan ympäriajo, kokonaiskilpailussa 20:s
;2019
:Italian ympäriajo, kokonaiskilpailussa kymmenes, 13. etapin voitto

## Lähteet
Mike Reilly

**Mike Reilly** (s. 13. heinäkuuta 1993 Chicago, Illinois) on yhdysvaltalainen jääkiekkoilija, joka edustaa New York Islandersin organisaatiota. Pelipaikaltaan vasemmalta laukova, 185 senttimetriä pitkä ja 83 kilogrammaa painava Reilly on puolustaja.

## Ura
### Seurajoukkueura
Reilly on Columbus Blue Jacketsin neljännen kierroksen 98. varaus . Hän ei ole kuitenkaan pelannut Blue Jacketsissa tai sen farmiseurassa Springfield Falconsissa. Kaudesta 2012–2013 lähtien Reilly on pelannut Minnesotan yliopiston Golden Gophers -joukkueessa.

Huhtikuussa 2021 Ottawa Senators kauppasi Reillyn Boston Bruinsiin vaihdossa kolmannen kierroksen varausvuoroon vuoden 2022 varaustilaisuudessa.

Heinäkuussa 2023 Reilly teki vapaana agenttina Florida Panthersin kanssa yksivuotisen ja miljoonan dollarin arvoisen sopimuksen.

Marraskuussa 2023 Panthers asetti Reillyn waiwers-listalle josta New York Islanders poimi hänet joukkueeseensa. Heinäkuussa 2024 Reilly solmi seuran kanssa vuoden mittaisen ja 1,25 miljoonan dollarin arvoisen jatkosopimuksen.

### Maajoukkueura
Reilly voitti Yhdysvaltain alle 20-vuotiaiden maajoukkueen kanssa MM-kultaa vuonna 2013 Ufasta. Reilly teki turnauksessa tehot 1+2. Yhdysvaltain jääkiekkomaajoukkueessa hän on pelannut vuodesta 2015 lähtien ja kuului joukkueeseen myös vuoden 2015 MM-kilpailuissa, joista Yhdysvallat saavutti pronssia.

## Muuta
Montréal Canadiens varasi vuonna 1977 Reillyn isän Michael J. Reillyn kahdeksannella varauskierroksella NHL:ään, mutta hän ei pelannut siellä yhtään ottelua.

## Lähteet
Lauri Arajuuri

**Lauri Arajuuri** (24. syyskuuta 1907 – 12. syyskuuta 1978) oli suomalainen näyttelijä. Arajuuri esiintyi elokuvissa *[[Aika hyvä ihmiseksi]]* ja *[[Siunattu hulluus (elokuva)|Siunattu hulluus]]* vuosina 1975–1977.

## Aiheesta muualla
*
Kivijärvi (järvi Laitilassa)

**Kivijärvi** on Varsinais-Suomessa Laitilan Kivijärvellä oleva järvi, joka kuuluu Sirppujoen vesistöön.

## Maantieto
Järven pinta-ala on 62 hehtaaria ja se on 1,5 kilometriä pitkä ja 800 metriä leveä. Siihen laskee seitsemän pelto- tai metsäojaa. Järven luusua sijaitsee järven pohjoisrannalla, josta saa alkunsa 1,2 kilometriä pitkä laskuoja, joka yhdessä Malijärven laskuoan kanssa aloittavat Pitkäojana ja jatkavat Malvonjokena.

Järvellä on 3,8 kilometriä rantaviivaa ja sen ranta on pääosin avosuota, joka rajoittuu peltomaahan tai joskus kallio- ja moreenipohjaiseen metsämaastoon. Rannoille on rakennettu 13 loma-asuntoa, joille johtaa tiet kantatieltä 43.

## Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 3060–2940 eaa. ja täysin makeavetiseksi järvi oli muuttunut kairauksien perusteella 2770–2680 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 35,6 metriä nykyisen merenpinnan yläpuolella.

## Historia
Viereisen Pitkäjärven järvenlaskulle haettiin lupa vuonna 1807 ja se toteutettiin vuonna 1816. Kivijärven ja Malijärven hanke toteutettiin mahdollisesti samaan aikaan, mutta kuitenkin ennen vuotta 1819. Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, silloin kylä kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.

Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.

Vuoden 1855–1856 Kalmbergin kartastossa järven muoto on erilainen verrattuna nykyiseen rantaviivaan. Järven pohjoisosa oli leveämpi ja sen lahdelma työntyi itään Lehtosenlahden perälle vähintään avosuon yli. Järven leveys oli yli 100 metriä leveämpi. Luusua sijaitsi pohjoisempana ja eteläpää etelämpänä. Syvemmältä paljastuneet vesijättömaat ovat nykyään avosuota ja rannat ovat kasvaneet hieman umpeen.

Kivijärviläisten taloilla oli yhtäsuuret osuudet kuluihin ja tuloihin. Vesijätön maita käytettiin heinän kasvattamiseen. Niitetyt heinät ja vesiheinät huutokaupattiin karjankasvattajille.

Etelästä järveen laskevassa Kuljunsuonojassa sijaitsi Saanjärvi, joka on laskettu ja kuivatettu suoksi.

## Lähteet
* 
### Viitteet
HMS U3

**HMS U3** oli Ruotsin laivaston U1-luokan rannikkosukellusvene ().

## Valmistus

Alus tilattiin Karlskronan laivastontelakalta, missä köli laskettiin vuonna 1940. Alus laskettiin vesille 11. kesäkuuta 1942 ja liitettiin laivastoon 1. marraskuuta 1943.

## Palvelus
Alus poistettiin 1. marraskuuta 1964 palveluksesta ja luovutettiin 1965 Malmön merimuseolle ().

## Lähteet

*
*

### Viitteet
HMS U2

**HMS U2** oli Ruotsin laivaston U1-luokan rannikkosukellusvene (.

## Valmistus

Alus tilattiin Karlskronan laivastontelakalta, missä köli laskettiin 1940. Se laskettiin vesille 16. toukokuuta 1942 ja liitettiin laivastoon 15. maaliskuuta 1943.

## Palvelus
Alus poistettiin palveluksesta 1. joulukuuta 1961 ja myytiin romutettavaksi 1965.

## Lähteet
*
*

### Viitteet
Loris Benito

**Loris Benito Souto** (s. 7. tammikuuta 1992 Aarau) on sveitsiläinen jalkapalloilija, pelipaikaltaan vasen laitapuolustaja. Hän on edustanut kaudesta 2019–2020 alkaen Ranskan Ligue 1:ssä pelaavaa Bordeaux'ta. Hänellä on myös Espanjan kansalaisuus.

## Seurajoukkueura

Benito edusti juniorina Aarauta, jonka edustusjoukkueeseen hän nousi kesällä 2009. Ensiesiintymisensä Sveitsin Superliigassa Benito teki 1. marraskuuta 2009, kun Aarau pelasi vieraissa 3–3-tasapelin Neuchâtel Xamaxia vastaan. Yhteensä hän pelasi putoamiseen päättyneen kauden aikana kahdeksan liigaottelua. Seuraavien puolentoista kauden ajan Benito lukeutui Aaraun runkopelaajiin sarjatasoa alempana Challenge Liigassa pelaten yhteensä 39 sarjaottelua. Kauden 2011–2012 talven siirtoikkunassa hän palasi Superliigaan siirtyessään Zürichiin. Ensimmäisen puolikkaan kautensa aikana Benito pelasi vain kaksi liigaottelua, mutta seuraavien kahden aikana hän oli osa vakioavausta ja pelasi 56 ottelua. Kaudella 2013–2014 hän oli voittamassa Sveitsin cupia.

Heinäkuussa 2014 Benito siirtyi 2,5 miljoonan euron siirtosummalla Portugalin pääsarjassa Primeira Ligassa pelaavaan Benficaan, jossa voitti pian tämän jälkeen Supertaça Cândido de Oliveiran. Hän pelasi kauden aikana vain kaksi Portugalin liigan ottelua ja yhden Mestarien liigan ottelun ja palasi kesällä 2015 Sveitsiin, tällä kertaa Young Boysin joukkueeseen. Hän voitti Sveitsin mestaruuden vuosina 2018 ja 2019. Neljän kauden aikana hän pelasi 71 liigaottelua ja teki niissä kaksi maalia. Mestarien liigassa hän pelasi kuusi ja Eurooppa-liigassa kolme ottelua. Kesällä 2019 Benito siirtyi ranskalaisseura Bordeaux'hon. Kaudella 2019–2020 hän pelasi Ligue 1:ssä 23 ottelua ja teki niissä yhden maalin. Seuraavalla kaudella hän pelasi 31 Ligue 1 -ottelua.

## Maajoukkueura

Benito on edustanut Sveitsiä kaikissa nuorisomaajoukkueissa alle 18-vuotiaista alle 21-vuotiaisiin asti yhteensä noin 30 maaottelussa. Sveitsin A-maajoukkueessa hän pelasi ensimmäisen ottelunsa marraskuussa 2018 Qataria vastaan. Ensimmäisen maaottelumaalinsa hän teki viidennessä maaottelussaan marraskuussa 2019 Gibraltaria vastaan. Kesän 2021 EM-kilpailuissa hän pääsi vaihdosta muutamaksi minuutiksi kentälle Sveitsin kolmannessa alkulohko-ottelussa Turkkia vastaan. Hän on pelannut 13 A-maaottelua kesäkuun 27. päivään 2021 mennessä.

## Saavutukset

**Zürich:**
* Sveitsin cup: 2013–2014

**Benfica:**
* Supertaça Cândido de Oliveira: 2014

**Young Boys:**
* Sveitsin liiga: 2017–2018, 2018–2019

## Lähteet
HMS U4

**HMS U4** oli Ruotsin laivaston U1-luokan rannikkosukellusvene ().

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1943. Alus laskettiin vesille 5. kesäkuuta 1943 ja liitettiin laivastoon 29. huhtikuuta 1944.

## Palvelus
Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 25. lokakuuta 1963 Abborren-luokan aluksena nimellä *HMS Forellen* (runkonumerolla Fo ja For). Alus poistettiin palveluksesta 1. heinäkuuta 1970 ja romutettiin Ystadissa.

## Lähteet
*
*

### Viitteet
Night and Day (Joe Jacksonin albumi)

**Night and Day** on englantilaisen laulaja, lauluntekijä ja muusikko Joe Jacksonin studioalbumi vuodelta 1982. Albumi on kirjoitettu ja äänitetty New York Cityssä. Levyn julkaisi A&M Records ja jakeli CBS Records. 

Tuottajina ja miksaajina ovat toimineet yhteistyössä David Kershenbaum ja Joe Jackson. Äänittäjä on Michael Ewasko apulaisenaan Ken Tracht.

LP-levyn hollantilaisessa painoksessa on avautuvat kannet. Sisäkannessa on kappaleiden sanat ja George Dubosen ottama valokuva nelihenkisestä yhtyeestä äänitysstudiossa.

## Kappaleet

Joe Jackson on säveltänyt ja sanoittanut kaikki kappaleet, paitsi "T.V. Age": säv. Joe Jackson ja Steve Tatler. Jackson on myös sovittanut ja soitintanut kappaleet.

; Night Side  (LP-levyn etiketin pohjaväri on musta) 

# Another World
# Chinatown
# T.V. Age
# Target
# Steppin’ Out

; Day Side  (LP-levyn etiketin pohjaväri on valkea) 

# Breaking Us in Two
# Cancer
# Real Men
# A Slow Song

 Musiikkikustantaja on Albion Music Ltd., paitsi "T.V. Age": Albion Music Ltd. / Key Songs. 

## Muusikot

* Graham Maby – basso, laulu, lyömäsoittimet
* Larry Tolfree – rummut, timbaalit, lyömäsoittimet
* Sue Hadjopoulos – congat, bongot, timbaalit, orkesterikellot, ksylofoni, lyömäsoittimet, huilu, laulu
* Joe Jackson – piano, Fender Rhodesin ja Yamahan sähköpianot, Hammond-urut, Gem-urut, Prophet-5 ja Minimoog-syntetisaattorit, alttosaksofoni, vibrafoni ja laulu

; Vierailijat

* Ricardo Torres – bongot, lehmänkello ja clave kappaleilla "Target" ja "Cancer"  
* Ed Rynesdal – viulut kappaleilla "Real Men" ja "A Slow Song"
* Al Weisman – taustalaulu
* Grace Millan – taustalaulu

Jack Waldmania ja Ed Rynesdalia on kiitetty syntetisaattorien ohjelmoinnista.

## Singlet

* *Steppin’ Out* / "Chinatown" (A&M) 

## Lähteet

* Joe Jackson LP *Night and Day* (A&M Records AMLH 64906) 1982. Hollantilainen painos.

### Viitteet